AARHUS: Aarhus Kommunes modvilje mod at udlevere oplysninger til Århus Stiftstidende i sagen om skandalechefen i afdelingen for Teknik og Miljø kan føre til en undersøgelse med mulighed for skriftlige advarsler og endda afskedigelser.

Aarhus Kommunes ledende politikere i magistraten drøfter mandag formiddag muligheden for den nye undersøgelse, som står til at blive aktuel på grund af udtalelser fra stadsdirektør Niels Højberg.

Niels Højberg fortæller i Mandag Morgen, at kommunens pressemedarbejdere modarbejdede Århus Stiftstidendes jagt på oplysninger hos kommunen. Udtalelserne får på mandagens magistratmøde magistratsmedlem Marc Perera Christensen (K) til at rejse krav om en undersøgelse, der skal placere ansvaret.

- I den her sag er det sket fuldstændig forkastelige ting i forhold Aarhus Kommunes pligt til at samarbejde med og betjene pressen. Det bør få konsekvenser for de implicerede, og det være i form af skriftlige påtaler eller måske endda afskedigelser, vurderer Marc Perera Christensen.